РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 112-810/23

21. јул 2023. године

Б е о г р а д

На основу члана 27к став 9, у вези са ст. 1. и 3. истог члана Закона о буџетском систему („Службени гласник РС'', број 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др.закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др.закон, 138/22) и члана 65. став 3. Пословника Народне скупштине („Службени гласник РС“, број 20/12 – Пречишћени текст), Одбор за административно-буџетска и мандатно-имунитетска питања је, на 29.седници одржаној 21. јулa2023. године, разматрао захтев Комисије за заштиту конкуренције (21 Број: 112-810/23 од 25. априла 2023. године) и донео

О Д Л У К У

о давању сагласности Комисији за заштиту конкуренције за заснивање радног односа на неодређено време са новим лицима у 2023. години

 1. Даје се сагласност Комисији за заштиту конкуренције за заснивање радног односа на неодређено време са двоје нових лица, и то:

- радно место за обављање послова саветника - један извршилац;

- радно место за обављање послова сарадника - један извршилац.

2. Запошљавање лица из тачке 1. ове одлуке, условљено је постојањем одговарајућих финансијских средстава за исплату плата, са припадајућим порезима и доприносима за новозапослене, у складу са Финансијским планом Комисије за заштиту конкуренције који је донео Савет Комисије на седници од 28. октобра 2022. године, на који је Влада дала сагласност Решењем 05 број: 400-3238/2023 од 12. априла 2023. године („Сл. гласник РС“, бој 29/23).

 3. Ову одлуку доставити Комисији за заштиту конкуренције на даље поступање.

 4. Ова одлука ступа на снагу даном доношења.

 ПРЕДСЕДНИК ОДБОРА

 Миленко Јованов

О б р а з л о ж е њ е

Комисија за заштиту конкуренције (у даљем тексту: Комисија) је 25. априла 2023. године поднела Одбору за административно-буџетска и мандатно-имунитетска питања (у даљем тексту: Одбор) захтев за добијање сагласности за заснивање радног односа на неодређено време са двојем нових лица.

У образложењу захтева је наведено да је Комисија самостални правни субјект, финансијски независтан јер се финансира из сопствених прихода. Савет Комисије је усвојио Финансијски план Комисије на седници одржаној 28. октобра 2022. године, на који је Влада дала сагласност Решењем 05 број: 400-3238/2023 од 12. априла 2023. године („Сл. гласник РС“, бој 29/23). Финансијским планом је предвиђено да се укупне зараде, као и сви остали расходи финансирају из прихода Комисије. Даље је наведено, да Комисија, ради обављања поверених послова има потребу за попуњавањем два слободна радних места у 2023. години, и то за радно место за обављање послова саветника и радно место за обављање послова сарадника, по један извршилац.

Одредбом члана 27 к став 1. Закона о буџетском систему прописано је да је у периоду од 1. јануара 2021. године до 31. децембра 2023. године корисницима јавних средстава дозвољено да без посебних дозвола и сагласности у текућој календарској години приме у радни однос на неодређено време и радни однос на одређено време у својству приправника до 70% укупног броја лица којима је престао радни однос на неодређено време по било ком основу у претходној календарској години (умањен за број новозапослених на неодређено време и одређено време у својству приправника у тој календарској години). Ставом 9. истог члана Закона, прописано је да се о заснивању радног односа на неодређено време и радног односа на одређено време у својству приправника изнад процента из наведеног става 1. овог члана у службама Народне скупштине, Заштитника грађана, Повереника за заштиту равноправности, Државне ревизорске институције, Повереника за информације од јавног значаја и заштиту података о личности, Агенције за спречавање корупције, Комисије за контролу државне помоћи, Републичке комисије за заштиту права у поступцима јавних набавки, Комисије за заштиту конкуренције, Комисије за хартије од вредности, Фискалног савета, Регулаторног тела за електронске медије и Агенције за енергетику Републике Србије, као и о томе да укупан број запослених, односно радно ангажованих из става 4. наведеног члана код тих корисника буде већи од процента, односно броја из ст. 4. и 6. одлучује одбор Народне скупштине надлежан за административно-буџетска питања. Ставом 4. предвиђено је да почев од 1. јануара 2021. године укупан број запослених на одређено време (изузев у својству приправника), лица ангажованих по уговору о делу, уговору о привременим и повременим пословима, преко омладинске и студентске задруге, као и посредством агенције за привремено запошљавање и лица ангажованих по другим основама, код корисника јавних средстава, не може бити већи од 10% укупног броја запослених на неодређено време, осим изузетно, уз сагласност тела Владе, на предлог надлежног органа, уз претходно прибављено мишљење Министарства; став 6. предвиђа да корисник јавних средстава који има мање од 50 запослених на неодређено време може да има највише до седам запослених, односно ангажованих лица у смислу става 4. овог члана.

Одбор је, ценећи поднети захтев, на основу овлашћења из члана 27к став 9. Закона о буџетском систему, дао тражену сагласност Комисији за заснивање радног односа на неодређено време са два нова лица, према структури из захтева, с тим да је запошљавање наведеног броја извршилаца условљено постојањем одговарајућих финансијских средстава за исплату плата, са припадајућим порезима и доприносима за новозапослене, у складу са Финансијским планом Комисије, на који је Влада дала сагласност Решењем 05 број: 400-3238/2023 од 12. априла 2023. године („Сл. гласник РС“, бој 29/23).